Felix de Huerta

Si Felix de Huerta sarong Kastilang Franciscanong prayle, iskolar asin misionero sa Filipinas na bantog sa saiyang sinurat na libro manongod sa mga agi-agi kan mga katolikong parokya igdi sa Filipinas panahon kan mga Kastila. An libro niya saro sa importanteng toltolan kan mga historyador sa pagsusog kan mga kalakawan asin istorya dapit sa baro-banwaan asin orog na kan mga gibo-gibo kan Simbahan Katoliko. 

Kalakawan kan mga paroko katoliko

An sinurat niyang libro iyo an Estado geográfico, topográfico, estadístico, histórico- religioso de la santa y apostólica Provincia de San Gregorio Magno na napalagda kan 1855.http://quod.lib.umich.edu/p/philamer/ars3572.0001.001/9?page=root;rgn=full+text;size=100;view=image;q1=felix+de+huerta nagdedetalye na gayo kan mga parokya, kasuarin ini natogdas, sairisay na mga prayleng Franciscano an nadesignar , asin anong mga taon natogdok an mga simbahan igdi.

Bangko tinogdas

Siya man instrumental na gayo sa pagtogdas kan sarong bangko na ngonyan inaapod nang Monte de Piedad Savings and Mortgage Bank. Huli sa saiyang maigot na paghimoyaot na mahorot an Arsobispo kan Manila na'ikaag an siring na bangko para sa mga tios na nagtangro' nin mga pasubli sa hababaon na intees. Siya man nagin administrador kan taon 1859 kan sarong ospital para sa mga leproso (daoton). An ospital na ini saiyang pinapakarhay.

Aguas potables na sistema

Siya man nalakaw na maikaag an sarong water system sa Manila.  Mala ta sa saiyang maigot na paghimoyaot natogdas ini asin inaguraran kan Agosto 23, 1882. 

 Toltolan 

Kategorya:Mga pading franciscano
Kategorya:Mga pading historyador sa Filipinas